NASTA PILDIRAAMAT
Tere!
Pinni ütle ka tere.
Terekest sinna!
Eelija oli kõrbes, nagu näete.
Kas mäletad, kes oli Eelija?
Eelija oli Jumala prohvet.
Prohvet on Jumala hea abiline, kellele Jumal räägib asjadest otse.
Eelija oli koos Jumalaga näinud ja teinud imelisi asju.
Sel pildil on Eelija pisut väsinud olemisega.
Tegelikult Eelija põgenes.
Ta oli rahvale rääkinud taas Jumalast.
Muidugi armastas Eelija Jumalat, sest ta oli Jumala abiline ja prohvet.
Mitte kõik, kuid enamik selle aja inimesi,
polnud Eelija arvates Jumalast üldse huvitatud.
Nad ei hoolinud üldse sellest, mis sõnumeid tõi Eelija neile Jumalalt.
Näiteks, kuidas inimesed peaksid Jumala arvates elama ja töötama.
Üks, kes oli eriti vihane, oli kuninganna Iisebel.
Iisebel oli kuri kuninganna.
Ta oli nii vihaseks saanud, et Eelijal oli hirm, mis võib juhtuda.
Seepärast oli Eelija põgenenud kaugele kõrbesse.
Õnneks leidus tühjal kõrbemaastikul
keset liivavälja üks leetpõõsas, mis kasvab kõrbes.
Need põõsad ajavad oma juured
hästi sügavale liiva sisse, et saada sügavalt niiskus kätte.
Põõsad on osavad juuri kasvatama.
Mõned leetpõõsad kasvavad puu suuruseks,
täpselt nagu seegi põõsas meenutab puud.
Õnneks leidis Eelija ühe sellise, mille alla ta võttis istet.
Mis arvad, miks oli seda puud kõrbes vaja?
Just nii, see pakkus varju põletava päikese eest.
Eelija oli kurb ja väsinud ning mõtles:
"Ma ei suuda enam olla Jumala abiline.
Kuninganna Iisebel on minule vihane ning keegi ei taha Jumalat uskuda.
Siin nüüd olen, üksik põgenik, kes on näljas ja janus."
Higist leemendades tukkus Eelija seal.
Siis juhtus midagi imelist.
Jumal armastab meid nii väga ning Ta armastas ka Eelijat.
Jumal nägi Eelija kurbust ja muret ning läkitas sinna ingli taevast.
Mis on sel inglil käes?
Ingel tõi vett.
Ta andis Eelijale värskendavat vett.
Inglil oli Eelijale ka värsket karaskit, mille too ära sõi.
Pärast seda läks ingel taevasse tagasi.
Eelija sai kohe pisut rõõmsamaks, kuid ta ei julgenud ikkagi
inimeste ega kuninganna Iisebeli lähedusse minna.
Jumal ütles Eelijale, et tahab temaga kohtuda.
Eelija mõtles,
et tahab minna samasse kohta, kus Mooses oli omal ajal
imeliselt Jumalaga kohtunud - Hoorebi mäele.
Ta pidi leetpõõsa varjust lahkuma ning alustama pikka teekonda.
Piibel räägib, et teekond kestis 40 päeva.
Kujuta ette, 40!
Lõpuks jõudis Eelija mägedesse ning selle mäe jalamile.
Ei tea, kuhu täpsemalt ta
selle mäe otsa ronis, kuid Eelija leidis sealt koopa.
Kui Eelija istus selle koopa ees,
palus ta Jumalat ja soovis, et Jumal aitaks teda selles olukorras.
Mida ta edasi teeb, sest ei saa ju kõrbes ja koopas edasi elada.
Jumal küsis: "Mida sina ise tahaksid? Miks oled siin, Eelija?"
Eelija kuulis kõrvadega Jumala häält.
Jumal küsis ja Eelija vastas ausalt: "Kuri kuninganna Iisebel
ajab mind taga ja olen tüdinud inimestest.
Nad keegi ei usu Jumalat ja ma olen ainus usklik."
Eelija puistas Jumala ette kõik teda kurnavad asjaolud.
Jumal tõotas Eelijale, et ilmutab end talle ja räägib temaga.
Äkitselt juhtus nii imelik asi,
et sinna, kus oli Eelija, tuli kohutav keeristorm.
Selline hiiglaslik torm.
Torm oli nii tugev, et kaljudelt veeresid alla kivid, risu ja liivatolm.
Eelija mõtles, et see on kindlasti Jumal.
Ei olnud vaid üksnes keeristorm.
Lõpuks oli hirmus mürin vaibunud
ning kivid, praht ja oksad olid maha kukkunud.
Kui torm oli vaibunud, siis oli taas päikesepaisteline ilm.
Äkitselt Eelija kuulatas: "Mis hääl see nüüd kostub?"
Algas suur maavärin.
Maa lõhenes ja tekkisid suured praod.
Eelija mõtles,
et see on kindlasti Jumal, kes tuleb maavärinaga.
Ka see polnud Jumal ja Eelija pidi veel ootama.
Kui maavärin oli vaibunud ning maa ei rappunud
ega värisenud enam, süttis kõrbes tohutu tuleleek.
Eelija mõtles, et see on nüüd Jumal, sest Ta on tihti ilmunud tuleleegis.
Jumal polnud ka tuleleekides.
Kui tuli oli sumbunud ja kustunud, siis kuulis Eelija sosinat.
Sel korral oli Jumal vaikselt tulnud.
Jumal võib tulla võimsalt,
kuid Ta võib inimeste juurde tulla ka vaikselt.
Sel korral sosistas Jumal: "Kus oled, Eelija ja miks oled siin?"
Eelija ütles taas Jumalale seda, mida enne oli öelnud.
Sel korral rääkis Jumal pikalt Eelijale, mida Ta peab tegema.
Jumal rääkis esmalt: "Mine tagasi inimeste juurde,
ja küll leiad sealt neid, kes usuvad Jumalasse.
Annan sulle abilise, väga hea abimehe.
Mine, otsi ta üles.
Temast saab sulle hea kaaslane, et kõik hakkab laabuma."
Jumal rääkis talle palju tähtsaid asju.
Kõige tähtsam oli et Eelija oli taas elav, rõõmus ja julgustatud.
Ta julges uuesti täita Jumala tähtsat ülesannet.
Jumal oli Eelijat lohutanud ja julgustanud.
Jumal tahab tänasel päeval teha sama sulle ja mullegi.
Jumal lohutab meid,
kui oleme rõhutud või mõni asi läheb untsu.
Palu siis Jumalat appi, täpselt nagu tegi Eelija.
Nägemiseni!
Tõlge: Mare Peterson